Nevill Brodi

Nevill Brodi (; ) — İngilis qrafik dizayneri, tipoqrafı və bədii rəhbəri. 1980-ci illərdə "The Face" (1981–1986) jurnalının yaradıcı direktoru kimi fəaliyyət göstərərək, müasir tipoqrafiya və qrafik dizayna yeni nəfəs gətirmişdir. Daha sonra "Arena" (1987–1990) jurnalı və müxtəlif musiqi albomlarının dizaynında da imzasını qoymuşdur.

Nevill Brodi "Clock DVA", "Cabaret Voltaire", "The Bongos", "23 Skidoo" və "Depeche Mode" kimi qrupların albomlarının üz qabığını dizayn edib. O, 1994-cü ildə "Research Studios" şirkətini təsis edib və "Fontworks"in təsisçi üzvüdür. Onun əsərləri Müasir İncəsənət Muzeyinin (MoMA) daimi kolleksiyasına daxildir. H 2018-ci ilin sentyabr ayına qədər London Kral İncəsənət Kollecində Kommunikasiya Məktəbinin dekanı olub.  Hal-hazırda Kommunikasiya professorudur.

Nevill Brodinin dizayn yanaşması eksperimental tipoqrafiya, abstrakt formalar və cəsarətli vizuallar üzərində qurulmuşdur. O, ənənəvi dizayn prinsiplərini pozaraq, tipoqrafiyanı yalnız məlumat ötürmək üçün deyil, həm də bir incəsənət forması kimi təqdim etmişdir. Onun təsiri yalnız çap dizaynı ilə məhdudlaşmır. O, həmçinin rəqəmsal dizayn və interaktiv medianın inkişafında da önəmli rol oynamışdır.
 İstinadlar 

 Ədəbiyyat 
 The Graphic Language of Neville Brody, :en:Jon Wozencroft (1988) 
 The Graphic Language of Neville Brody 2, Jon Wozencroft (1994) 
 The Graphic Language of Neville Brody 3, :en:Adrian Shaughnessy (2023) 


 Xarici keçidlər 

Apple Profile of Neville Brody
Biography at Research Studios
Biography and list of his typefaces at FontFont
Neville Brody at TYPO Berlin 96 conference: »Where's the beef?« as video